Man vas vir aanranding, besit van polisiedragFoto: SAPD/Facebook Maj. Mack Mngomezulu, woordvoerder van die polisie, het gesê die man se vriendin het ŉ klag van aanranding by ŉ polisiekantoor ingedien. Sy het die polisie ook meegedeel dat haar kêrel in besit van polisiedrag is. Volgens Mngomezulu is polisiebeamptes na die man se huis en het hulle op ŉ polisiepet, ŉ koeëlvastebaadjie en ŉ speelgoedgeweer beslag gelê. Die man is in hegtenis geneem en sal Dinsdag in die Honeydew-landdroshof verskyn.